নির্বাচন কমিশনে নিবন্ধিত রাজনৈতিক দল জাসদ সম্প্রতি অভ্যন্তরীণ কোন্দলে বিভক্ত হয়ে যায়। গত ১২ মার্চ দলটির কাউন্সিলের নতুন কমিটি গঠন নিয়ে বিরোধ সৃষ্টি হলে দলের নেতাকর্মীরা দুটি অংশে বিভক্ত হয়ে পৃথক কমিটি গঠন করেন। বিদায়ী কমিটির সভাপতি হাসানুল হক ইনুকে সভাপতি ও যুগ্ম সাধারণ সম্পাদক শিরিন আখতারকে সাধারণ সম্পাদক করে গঠন করা হয় একটি কমিটি (ইনু-শিরিন)। এদিকে, বিদায়ী কমিটির সাধারণ সম্পাদক শরিফ নুরুল আম্বিয়াকে সভাপতি ও নাজমুল হক প্রধানকে সাধারণ সম্পাদক করে পাল্টা কমিটি (আম্বিয়া-প্রধান কমিটি) ঘোষণা করা হয়। কমিটি ঘোষণার পর থেকে জাসদের কার্যালয় ইনু ও শিরিনের নেতৃত্বাধীন কমিটির নিয়ন্ত্রণে রয়েছে। অন্যদিকে, আম্বিয়া-প্রধান কমিটি জানিয়েছেন তারা আইনগত পদক্ষেপের মাধ্যমে কার্যালয়ের নিয়ন্ত্রণ নেবে। পাশাপাশি দুই অংশই নিজেদের জাসদের নির্ধারিত প্রতীক মশালের দাবিদার বলে উল্লেখ করছে। এরই মাঝে সোমবার উভয় কমিটি কমিশনকে চিঠি দিয়ে তাদের নতুন কমিটি ও ওই কাউন্সিলের প্রতিবেদন ইসিকে দেয়।